CELEX: 22014A0813(01)
Language: fi
Date: 2014-08-13 00:00:00
Title: Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla

13.8.2014   
            
            
               FI
            
            
               Euroopan unionin virallinen lehti
            
            
               L 240/1
            
         Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla
   Neuvoston päätöksellä 2006/325/EY (1) Euroopan yhteisön ja Tanskan kuningaskunnan välillä tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 19 päivänä lokakuuta 2005 tehdyn sopimuksen (2), jäljempänä ’sopimus’, 3 artiklan 2 kohdassa määrätään, että kun tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annettua neuvoston asetusta (EY) N:o 44/2001 (3) muutetaan, Tanska ilmoittaa komissiolle, aikooko se panna muutosten sisällön täytäntöön vai ei.
   Euroopan parlamentin ja neuvoston asetus (EU) N:o 542/2014 asetuksen (EU) N:o 1215/2012 muuttamisesta yhdistettyyn patenttituomioistuimeen ja Benelux-maiden tuomioistuimeen sovellettavien säännösten osalta (4) annettiin 15. toukokuuta 2014.
   Tanska on sopimuksen 3 artiklan 2 kohdan mukaisesti ilmoittanut komissiolle 2. kesäkuuta 2014 päivätyllä kirjeellä päätöksestään panna asetuksen (EU) N:o 542/2014 sisältö täytäntöön. Tämä tarkoittaa, että asetuksen (EU) N:o 542/2014 säännöksiä sovelletaan Euroopan unionin ja Tanskan välisiin suhteisiin.
   Sopimuksen 3 artiklan 6 kohdan mukaisesti Tanskan ilmoitus siitä, että muutosten sisältö on pantu täytäntöön Tanskassa luo Tanskan ja unionin välille keskinäisiä velvoitteita. Näin ollen asetusta (EU) N:o 542/2014 pidetään muutoksena sopimukseen, ja se katsotaan liitetyksi sopimukseen.
   Asetus (EU) N:o 542/2014 voidaan sopimuksen 3 artiklan 3 ja 4 kohdan nojalla huomioon panna Tanskassa täytäntöön hallinnollisesti. Tarvittavat hallinnolliset toimenpiteet tulivat voimaan 18. kesäkuuta.
   
      (1)  EUVL L 120, 5.5.2006, s. 22.
   
      (2)  EUVL L 299, 16.11.2005, s. 62.
   
      (3)  EYVL L 12, 16.1.2001, s. 1.
   
      (4)  EUVL L 163, 29.5.2014, s. 1.